**Fordin upea uudistunut hyötyajoneuvomallisto on esillä Kuljetus2013 -messuilla Jyväskylässä**

* Fordin uudistunut hyötyajoneuvomallisto on esillä Jyväskylässä järjestettävässä Kuljetus2013 -messuilla
* Esillä ovat Transit Custom Sport Van ja ECOnetic, Tourneo Custom, Fiesta Sport Van, Ranger Super Cab XLT ja täysin uusiTransit Connect
* Täysin uusi Transit Connect on ensimmäistä kertaa esillä Suomessa
* Auto, tekniikka ja kuljetus –lehden raati valitsi Ford Transit Customin Vuoden Pakettiautoksi Suomessa

**jyväskylä, 23.5.2013** – Ford on näyttävästi esillä Jyväskylässä Kuljetus2013 –messuilla. Fordin osastolta löytyvät Transit Custom Sport Van ja ECOnetic, Tourneo Custom, Fiesta Sport Van, Ranger Super Cab XLT ja täysin uusi Transit Connect. Uusi Transit Connect on nyt Suomen ennakkoesittelyssä.

Fordin hyötyajoneuvomalliston uudistuminen alkoi vuoden 2012 puolella ja malliston viimeiset mallit saadaan markkinoille vuonna 2014. Mallisto sisältää neljä täysin uutta Transit-ajoneuvoa, Rangerin ja Fiesta Vanin.

Fordin uusi hyötyajoneuvomallisto on läpikäynyt Fordin tiukimmat hyötyajoneuvo- ja kestävyystestit, jotka ovat pitäneet sisällään miljoonien kilometrien testiajot laboratorio-olosuhteissa, testiradoilla ja asiakaskäytössä eri puolilla maailmaa. Kiitoksena tästä Ford Ranger on ensimmäinen avolava-auto maailmassa, joka on saanut Euro NCAP:n törmäystesteissä täydet viisi tähteä. Ranger valittiin myös Vuoden 2013 Kansainväliseksi Avolava-autoksi. Transit Custom valittiin niin ikään Vuoden Pakettiautoksi Euroopassa. Tänään julkistettiin myös, että Auto, tekniikka ja kuljetus –lehden raati valitsi Transit Customin Vuoden Pakettiautoksi Suomessa.

**Täysin uusi Transit Connect – ennakkoesittelyssä Suomessa**

Tyylikäs, täysin uusi Transit Connect määrittelee uudelleen pienten pakettiautojen kuormankantokyvyn, käyttökustannukset ja luotettavuuden. Se on saatavana lyhyellä (L1) ja pitkällä (L2) akselivälillä. Connectin tavaratilan tilavuus on 3,0 m3 ja 3,7 m3 (SAE) ja sen maksimi kantavuus on jopa noin 900 kg. Korimalleja ovat Van ja Kombi.

Älykkään suunnittelun ansiosta uuden Transit Connectin kuormankantokyky on luokkansa paras. Läpilastattava väliseinä ja taitettava matkustajan istuin mahdollistavat jopa 3,0 (L1) ja 3,4 (L2) metriä pitkien esineiden kuljettamisen. Muunneltavalle matkustajan istuimelle mahtuu kaksi matkustajaa.

Kombi-malleissa on tilaa viidelle ja pitkän akselivälin (L2) Kombi-mallissa jopa seitsemälle hengelle. Takaistuimet voidaan asettaa useaan eri järjestykseen tarvittavan istuintilan mukaan. Pitkän akselivälin (L2) mallissa on taittuvat istuimet, joten etumatkustajan taakse on mahdollistaa saada istuin taitettuna tilaa jopa 2 metriä pitkille tavaroille.

Uusi Transit Connect kuluttaa jopa 30 prosenttia vähemmän polttoainetta kuin edeltäjänsä. Käyttökustannukset ovat myös alhaisemmat, kun huoltoväliä on pidennetty.

Moottorivalikoimassa ovat 1.6 litran Duratorq TDCi -dieselmoottori joko 75-, 95- tai 115-hevosvoimaisena versiona. Bensiinimoottoreina ovat 100 hevosvoimainen 1.0 litran tai 1.6 litran EcoBoost. Jälkimmäinen on saatavana automaattivaihteisena. Polttoainetaloudellisuutta tehostavat Ford ECOnetic -teknologiat, kuten Auto-Start-Stop ja aktiivinen etusäleikön sulkija.

Transit Connect on tunnettu turvallisuudestaan. Kauko-ohjattavaa keskuslukitusta on parannettu entisestään. Ainutlaatuisen lukitusjärjestelmän ansiosta lukko-osan ja ovisalvan välillä ei tarvita kaapeleita tai varsia, joten lukkoja ei voi porata tai taltata auki.

Transit Connectissa on henkilöautomainen ohjaamo, fiksut säilytysratkaisut ja uusimmat Fordin kuljettajaa avustavat teknologiat. Siinä on ensimmäisenä luokassaan Active City Stop   
-törmäyksenestojärjestelmä, rengaspaineen seurantajärjestelmä ja Ford SYNC hätäaputoiminnolla. Toimitukset alkavat vuoden 2014 alussa.

**Uusi Transit Custom**

Vuoden pakettiautoksi valittu tonniluokan pakettiauto Transit Custom on jo myynnissä ympäri Eurooppaa. Se on ensimmäinen pakettiauto luokassaan, joka on saanut täydet viisi tähteä Euro NCAP:n törmäystesteissä.

Transit Custom tarjoaa luokkansa johtavan kuormankantokyvyn. Ohjaamon ja kuormatilan väliseinässä on lastausluukku, joten siinä voidaan kuljettaa pitkiä esineitä helposti ja turvallisesti. Valinnainen integroitu kattoteline voidaan taittaa kokoon silloin, kun se ei ole käytössä, mikä parantaa polttoainetaloudellisuutta ja auton korkeus pysyy alle kahdessa metrissä.

Auton moottoriksi saa uusimman version 2.2 litran Duratorq TDCi -moottorista. Sen ECOnetic-version CO2-päästöt ovat alimmillaan 166 g/km\*. Auton huoltoväli on kaksi vuotta tai 50 000 kilometriä.

Transit Customiin on saatavana Fordin kehittämiä teknologioita, kuten SYNC, peruutuskamera, kiihdytyksen hallintajärjestelmä, automaattiset kaukovalot ja Driver Alert -toiminto. Kahdelle teknologialle, kaistavahdille ja SYNCin hätäaputoiminnolle, on myönnetty Euro NCAP:n Advanced-tunnustus ensimmäisenä tässä luokassa.

Transit Custom -mallistoon on tulossa myös uusi, tilava, korkeakattoinen malli. Ajoneuvon tavaratila on 370 mm korkeampi, joten sen korkeus lattiasta kattoon on 1,78 metriä. Korkeakattoinen malli on saatavana sekä lyhyen (L1) että pitkän (L2) akselivälin malliin. Jälkimmäisen tavaratilan tilavuus on 8,3 m3. Kokonaispainot ja moottorimallisto ovat samat kuin normaalikorkuisella mallilla. Korkeamman katon saa Van- tai Kombi-korimalliin. Korkeakattoisien mallien toimitukset aloitetaan tämän vuoden lopussa.

**Uusi Tourneo Custom (8- tai 9-paikkainen)**

Dynaaminen, viime vuonna markkinoille tullut Tourneo Custom on erityisen tilava ja monipuolinen auto jopa yhdeksälle matkustajalle ja heidän matkatavaroilleen. Auto sai ensimmäisenä segmentissään täydet viisi tähteä Euro NCAP:n törmäystesteissä. Tourneo Custom on jo myynnissä Euroopassa.

Auton sisätiloissa on käytetty erittäin korkealaatuisia materiaaleja. Se on saatavana joko 8- tai 9-paikkaisena. Kahden taaimmaisen penkkirivin istuimet voidaan taittaa eri asetelmiin tai poistaa riveittäin tai kokonaan – tarjolla on 30 erilaista istuinasetelmaa.

Auto on saatavana kahdella eri koripituudella, 4,97 tai 5,34 metrisenä. Pidemmässä mallissa on lisätila matkatavaroille kolmannen penkkirivin takana. Kaikissa malleissa on kaksoissivuliukuovet vakiona ja suuri takaluukun ovi.

Tourneo Customiin on saatavana monia Fordin uusimmista teknologioista, kuten SYNC, peruutuskamera, nopeudenrajoitin, automaattiset kaukovalot ja Driver Alert. Kahdelle ominaisuudelle, kaistanpitoavustimelle ja SYNCin hätäaputoiminnolle, myönnettiin ensimmäisenä luokassaan Euro NCAP:n Advanced-tunnustus.

Voimanlähteenä on paranneltu versio Fordin 2,2-litraisesta Duratorq TDCi -dieselmoottorista, jossa yhdistyvät erinomainen suorituskyky, hienostuneisuus ja polttoainetaloudellisuus. Saatavana on kaksi eri tehoversiota, 125- ja 155-hevosvoimainen, 6-vaihteinen manuaalivaihteisto ja Auto-Start-Stop (vakiovaruste). Moottorin polttoaineenkulutus on 6,5 l/100 km ja CO2-päästöt ovat 172 g/km.\*

**Uusi Ford Ranger**

Täysin uudessa Ford Rangerissa avolava-auton lujuus ja kapasiteetti yhdistyvät uuteen teknologiaan, erinomaiseen turvallisuuteen, korkeaan laatuun ja mukavuuteen.

Rangerista on saatavana kolme eri ohjaamomallia - Double, Super ja Regular. Kaikki ovat luokkansa tilavimpia ja auton moottorin voi valita kahdesta tehokkaasta ja taloudellisesta Duratorq TDCi -dieselmoottorista. Vetotavat ovat joko 4x2 tai 4x4 (Suomessa vain 4x4).

Ranger mahdollistaa suuremman hyötykuormakapasiteetin sekä luokkansa parhaan vetokapasiteetin. Rangerissa on myös sellaisia uusia ja mukavuutta lisääviä ominaisuuksia, joita työ- ja vapaa-ajan autoilija arvostaa.

Regular Cab- ja Super Cab -malleissa on luokkansa suurimmat lavatilavuudet. Joustavat kaappariovet tekevät Super Cab -mallista tilavan niin matkustajille kuin työkaluille. Sen lavatilavuus on 1,45 kuutiometriä ja kantavuus noin 1100 kg. Moottorina on joko 150-hevosvoimainen 2.2-litrainen tai 200-hevosvoimainen 3.2-litrainen versio, vetotapa on 4x4 ja saatavilla on myös kuusivaihteinen automaattivaihteisto.

Mallistoa täydentää neliovinen ja viisipaikkainen Double Cab, jonka takajalkatilat ovat luokkansa johtavat. Lavatilavuus on 1,21 kuutiometriä ja kantavuus noin 1000 kg. Double Cab -malliin voi valita niinikään 150-hevosvoimaisen 2.2-litraisen tai 200-hevosvoimaisen 3.2-litraisen moottorin joko manuaali- tai automaattivaihteistolla.

Kaksipaikkaisen Regular Cabin lavatilavuus on korimalleista suurin, 1,82 kuutiometriä, ja kantavuus voi olla jopa 1 200 kg. Moottoriksi on tarjolla 125-hevosvoimaisen 2.2-litraisen moottoriversion, kuusivaihteisen manuaalivaihteiston ja 4x4-vedon.

Uusi Ranger on 5 359 mm:n pituudellaan ja 1 850 mm:n leveydellään suurempi kuin edellinen malli. Ajoneuvo on kuitenkin herkän ohjauslaitteistonsa johdosta helposti hallittava kapeilla kaupunkikaduilla sekä pysäköitäessä. Rangerin ohjauspyörä pyörii 3,5 kierrosta suuntaansa.

Rangerin uusi alusta mahdollistaa entistä suuremman kapasiteetin, henkilöautomaisen hiljaiset äänet, kevyemmän ohjauksen, tarkemman käsiteltävyyden ja paremman ajovakauden.

Rangerin veto- ja kahlausominaisuudet ovat luokkansa parhaat. Rangerin tietyt dieselmallit pystyvät vetämään 3 350 kiloon saakka ja 4x4-mallilla pystyy ajamaan 80 cm:n syvyisessä vedessä ajoneuvo täyteen kuormattuna. Rangerilla on myös erinomainen jopa yli 1 000 kilon kantavuus sekä jopa 241 millimetrin maavara.

Rangerin toimivuutta maastossa on parannettu muuttamalla etuosan tasauspyörästöä, taka-akselilla ja matalammilla välityssuhteilla. Sähkötoimisen jakovaihteiston ansiosta vetotavan voi vaihtaa 4x2:sta 4x4:ään milloin tahansa keskikonsolin säätimellä olipa käytössä manuaali- tai automaattivaihteisto.

Ranger on ensimmäinen avolava-auto maailmassa, joka on saanut Euro NCAP:n törmäystesteissä täydet viisi tähteä. Auto oli tasaisen vahva niin aikuisten, lasten kuin jalankulkijoiden turvallisuudessa. Se sai 89 prosenttia pisteistä kokonaisturvallisuudesta, mikä on paras avolava-autolla koskaan saavutettu tulos ja yksi korkeimmista tuloksista kaikissa autoluokissa. Lisäksi Ranger sai kaikkien aikojen korkeimmat pisteet jalankulkijaturvallisuudesta (81 %).

Ranger valittiin viime vuoden lopulla Vuoden 2013 Kansainväliseksi Avolava-autoksi.

**Uusi Ford Fiesta Van**

Uusi Ford Fiesta Van on ketterä ja tyylikäs pikkupakettiauto, joka on tuonut luokkansa johtavan polttoainetaloudellisuuden ja segmentissään useita uusia teknologioita Euroopan teille alkuvuodesta 2013.

Kaikkien Fiesta Vanin dieselmoottoreiden CO2-päästöt ovat alle 100 g/km ja polttoaineen kulutus 3,7 litraa/100 km\* tai vähemmän. Fiesta ECOnetic Vanin CO2 -päästöt ovat vain 87 g/km ja polttoaineen kulutus 3,3 litraa/100 km, mikä on luokkansa alhaisin.

Fiesta Vanin tavaratilan tilavuus on kuutiometri. Tavaratilassa on väliseinä ja neljä kiinnityskoukkua tavaroille. Ne täyttävät kansainväliset standardit. Lisäksi tavaratilassa on kestävä kumimatto ja sivuseinien verhoilu. Siinä pystyy kuljettamaan 1,3 metriä pitkiä esineitä ja sen kokonaiskantavuus on 485–508 kg, joten tilaa on isoillekin esineille.

Fiesta Vanin moottorivalikoimaan kuuluvat uusi 75-hevovoimainen 1,5 litran Duratorq TDCi -dieselmoottori, saman moottoriperheen 1,6 litran 95-hevosvoimainen versio sekä 1,25 litran 82-hevosvoimainen Duratec-bensiinimoottori. Taloudellisimmassa ECOnetic Van-mallissa on 95-hevosvoimainen 1,6 litran Duratorq TDCi ECOnetic -dieselmoottori, Auto-Start-Stop-toiminto, aerodynaaminen pohjalevy ja pyöräkotelot sekä matalan vierintävastuksen renkaat.

Uudessa Fiesta Vanissa on monia sellaisia teknisiä ominaisuuksia, joita on harvemmin nähty tässä segmentissä. Siinä on [Ford MyKey](https://www.youtube.com/watch?v=G7TuCJAVP2A) (Suomen mallistoon myöhemmin) sekä Ford SYNC -yhteydenpitojärjestelmä. Autoon on myös saatavana [Active City Stop](http://www.youtube.com/watch?v=3sv7fshptVM), joka auttaa kuljettajaa estämään törmäyksiä alhaisissa nopeuksissa, mäkilähtöavustin, korkiton tankkaus ja peruutuskamera.

# # #

\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivin (EC) 715/2007 asettamien teknisten vaatimusten mukaisesti. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 175 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com